Pētījuma mērķis ir izpētīt govs un kazas pienu sastāvdaļu metabolismu, stabilitāti, antimikrobiālās īpašības gremošanas sistēmā.

Projekta uzdevumi ir:

1. Apgūt jaunākās antimikrobiālo savienojumu noteikšanas metodes pienā.
2. Novērtēt sezonālo, klimatisko u.c. faktoru ietekmi uz govs un kazas piena antimikrobiālajām īpašībām, monitorēt rādītājus abās valstīs gada griezumā.
3. Iegūt rezultātus par gremošanas enzīmu ietekmi uz antimikrobiālajiem savienojumiem un to stabilitāti.

Norvēģijas Dzīvības zinātņu universitātei ir vairāki projekti, kuru mērķis ir veikt pētījumus piena kvalitātes un to īpašību izzināšanā, tostarp piena olbaltumvielu izpētē. Norvēģu partnerim ir specifiskas un modernas laboratorijas iekārtas, kas ir noderīgas šī projekta īstenošanai, lai iegūtu zinātniski pamatotus rezultātus. Projektā plānota doktorantu un jauno zinātnieku mobilitāte, kas dos iespēju iegūt jaunas zināšanas, izpratni par analītisko metožu pielietojumu antimikrobiālo savienojumu noteikšanā.

Latvijas Lauksaimniecības universitāte īsteno pētījumus par kazas piena sastāvu un īpašībām, tostarp kazeīna gēnu polimorfismu, kā arī par piena recināšanu un to likumsakarību (sastāvs, šķirne, barība u.c.) izpēti.

Norvēģu akadēmiskā personāla mobilitāte ir būtiska pētījuma īstenošanai piena paraugu analizēšanai gastronintestinālā simulācijas iekārtā, ļaujot tiem gūt plašākas zināšanas un pieredzi šī procesa vadīšanā. Latvijas Lauksaimniecības universitāte īsteno vairākus projektus, kuros izmanto *in vitro* sistēmu, un iegūtie rezultāti ir vērtīga informācija, kas ļauj labāk izprast uzturvielu biopieejamību.

Sinerģija starp Latvijas un Norvēģijas zinātniekiem (https://heinnovate.eu/en/resource/internationalisation-integral-part-heis-entrepreneurial-agenda#) cels šī projektu nozīmīgu, un pētījuma rezultāti ļaus labāk izprast piena īpašības, kā arī stiprinās sadarbību un projektu pieteikumu sagatavošanu turpmākiem projektu uzsaukumiem. Mobilitātes priekšrocība būs sadarbība par kopīgo projektu īstenošanu, promocijas darbu vadīšanu, kā arī doktorantūras kursu organizēšanu tematikā piena olbaltumvielu pētniecībā.